A N U N Ţ

Direcţia de Asistenţă Socială şi Medicală organizează concurs de recrutare în condițiile prevăzute de art. IV alin. (1^1) sin OUG nr. 34/2023, cu modificările și completările ulterioare, pentru ocuparea a două posturi vacante, funcții contractuale de execuție, de medic specialist, specialitatea medicină de familie,
 la Serviciul Cabinete Medicale
1. Denumirea posturilor vacante și a compartimentului de muncă:

· două posturi vacante de medic specialist,  specialitatea medicină de familie, durată nedeterminată la Serviciul Cabinete Medicale
1.2. Durata normală a timpului de muncă este de 7 ore/zi, 35 ore/săptămână;

      2. Concursul se desfășoară în conformitate cu Ordinul M.S. nr. 166 din 26 ianuarie 2023
pentru aprobarea metodologiilor privind organizarea şi desfăşurarea concursurilor de ocupare a posturilor vacante şi temporar vacante de medic, medic stomatolog, farmacist, biolog, biochimist şi chimist din unităţile sanitare publice sau din direcţiile de sănătate publică, precum şi a funcţiilor de şef de secţie, şef de laborator şi şef de compartiment din unităţile sanitare fără paturi sau din direcţiile de sănătate publică, respectiv a funcţiei de farmacist-şef în unităţile sanitare publice cu paturi, cu modificările și completările ulterioare.
3. Condițiile generale și specifice prevăzute în fişa postului:

3.1 Nivelul studiilor: studii universitare de licență absolvite cu diplomă de licență sau echivalent de medic medicină generală, specializarea medicină de familie.
3.2. Certificat de medic specialist confirmat în specialitatea medicină de familie.

Vechime în specialitatea studiilor: minimum 4 (patru) ani.

4. Condiţii necesare ocupării posturilor contractuale vacante:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
 b) cunoaşte limba română, scris şi vorbit;
 c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
 d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
 e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;
 f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
 g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
 h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.
5.  Probele stabilite pentru concurs: selecţia dosarelor de înscriere la concurs, probă scrisă şi probă practică.

Fiecare probă de concurs are caracter eliminatoriu.

Se pot prezenta la următoarea etapă numai candidațíi declarațí admiși la etapa precedentă.
6. Locul, data şi ora desfăşurării probelor:
Pentru înscrierea la concurs, candidaţii vor depune dosarul de concurs până în data de 19.10.2026 inclusiv, la Serviciul Resurse Umane Salarizare, str. Venus, FN (aleea dintre numerele 20-22), camera 218, mail: mihaela.rosca@dasmclujnapoca.ro, telefon; 0732.550.982.

Data, ora și locul organizării selecției dosarelor de concurs pe baza îndeplinirii condiţiilor de participare – 21.10.2026, ora 08.00, la sediul Direcţiei de Asistenţă Socială şi Medicală, str. Venus, FN (aleea dintre numerele 20-22), sala de ședință, etaj 2.
  
 Data, ora şi locul organizării probei scrise: 05.11.2026, ora 10,00, municipiul Cluj-Napoca, Str. Venus, FN (aleea dintre numerele 20-22), sala de ședință, etaj 2.


Data, ora şi locul organizării probei practice: 10.11.2026, ora 09,00, municipiul Cluj-Napoca, Str. Venus, FN (aleea dintre numerele 20-22), sala de ședință, etaj 2.

7. Dosarul de concurs 
7.1 . Dosarul de concurs trebuie să conţină în mod obligatoriu următoarele documente:

a) Formular de înscriere la concurs, în original;

b) Diploma de licenţă și certificatul de medic specialist, specialitatea medicină de familie, în original;
c) Certificatul de membru al organizaţiei profesionale cu viza pe anul în curs, în original;
d) Dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, ori cele de la art. 39 alin. (1) lit. c) sau d) din Legea nr. 460/2003 privind exercitarea profesiunilor de biochimist, biolog şi chimist, înfiinţarea, organizarea şi funcţionarea Ordinului Biochimiştilor, Biologilor şi Chimiştilor în sistemul sanitar din România, în original;
e) Acte doveditoare pentru calcularea punctajului prevăzut în Anexa nr. 3 la Ordinul M.S. nr. 166/2023, cu modificările și completările ulterioare, în original;
f) Carnetul de muncă, adeverinţele eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului, în original;

g) Certificat de cazier judiciar sau, după caz, extrasul de pe cazierul judiciar, în original;
h) Certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei personae, în original;

i) Adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului, în original;
j) Actul de identitate sau orice alt document care atestă identitatea, potrivit legii, aflate în termen de valabilitate, în original;

k) Certificatul de căsătorie sau a altui document prin care s-a realizat schimbarea de nume, după caz, în original;
l)  Curriculum vitae, model comun european, în original;
     7.2. Formularul de înscriere la concurs și modelul curriculum vitae, solicitate pentru ocuparea postului sunt disponibile pe site-ul instituției www.dasmclujnapoca.ro, împreună cu anunțul de concurs.

     7.3. Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în
formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de
adaptare rezonabilă, adeverinţa care atestă starea de sănătate trebuie însoţită de certificatul de încadrare într-un
grad de handicap, emis în condiţiile legii.
     7.4.  Certificatul de cazier judiciar sau, după caz, extrasul de pe cazierul judiciar poate fi înlocuit cu o declaraţie pe propria răspundere privind antecedentele penale.

 În acest caz, candidatul declarat admis la selecţia dosarelor şi care nu a solicitat expres la înscrierea la concurs
preluarea informaţiilor privind antecedentele penale direct de la autoritatea sau instituţia publică competentă cu
eliberarea certificatelor de cazier judiciar are obligaţia de a completa dosarul de concurs cu originalul certificatului de
cazier judiciar sau, după caz, a extrasului de pe cazierul, anterior datei de susţinere a probei scrise sau, după caz, a
probei practice.
 În situaţia în care candidatul solicită expres în formularul de înscriere la concurs preluarea informaţiilor direct de
la autoritatea sau instituţia publică competentă cu eliberarea certificatelor de cazier judiciar, extrasul de pe cazierul
judiciar se solicită de către autoritatea sau instituţia publică organizatoare a concursului, potrivit legii.

      7.5. Certificatul de integritate comportamentală poate fi solicitat şi de către autoritatea sau instituţia publică
organizatoare a concursului, cu acordul persoanei verificate, potrivit legii.

      7.6. Dosarele de concurs se verifică și se depun la Serviciul Resurse Umane Salarizare (camera 218, etajul 2, str. Venus, FN, aleea dintre numerele 20-22) sau pot fi transmise de candidaţi prin Poşta Română, serviciul de curierat rapid sau poşta electronică, în termenul prevăzut pentru depunerea dosarelor, conform calendarului de concurs.
      7.7. În situaţia în care candidaţii transmit dosarele de concurs prin Poşta Română, serviciul de curierat rapid sau poşta
electronică, candidaţii primesc codul unic de identificare la o adresă de e-mail comunicată de către aceştia.
Candidații au obligaţia de a se prezenta la Serviciul Resurse Umane Salarizare cu documentele prevăzute la punctul 7.1  lit. b)-c) și i)-j) în original, pentru certificarea acestora, pe tot parcursul desfăşurării concursului, dar nu mai târziu de data şi ora
organizării probei scrise/practice, după caz, sub sancţiunea neemiterii actului administrativ de angajare.
        Documentele prevăzute la literele a), d)-h) și k), se depun în original la dosarul de înscriere la concurs, în termenul
prevăzut pentru depunerea dosarelor, conform calendarului de desfăşurare al concursului.

7.8. Transmiterea documentelor prin poşta electronică se realizează în format pdf cu volum maxim de 1 MB,
documentele fiind acceptate doar în formă lizibilă.
7.9. Nerespectarea prevederilor pct. 7.7. - 7.9., după caz, conduce la respingerea candidatului.

7.10. Prin raportare la nevoile individuale, candidatul cu dizabilităţi poate înainta comisiei de concurs, în termenul
prevăzut pentru depunerea dosarelor, conform calendarului de concurs, propunerea sa privind instrumentele necesare
pentru asigurarea accesibilităţii probelor de concurs.

7.11. Documentele prevăzute la pct. 7.1. lit. d) şi f) sunt valabile 3 luni şi se depun la dosar în termen de valabilitate.
Candidații declarați respinși vor depune, la Serviciul Resurse Umane Salarizare, etajul 2, camera 218, personal sau la adresa de email mihaela.rosca@dasmclujnapoca.ro, o cerere prin care vor solicita documentele depuse în original la dosarul de concurs. Pentru ridicarea acestora se vor prezenta la Serviciul Resurse Umane Salarizare, etajul 2, camera 218, str. Venus, FN (aleea dintre numerele 20-22).
       Persoana de contact: inspector Roșca Mihaela, secretarul comisiei de concurs, tel. 0732/550.982
8. Bibliografia și tematica de concurs:

        8.1. Bibliografia de concurs:

      1.     Matei D. –Esentialul in Medicina de familie - editia a patra, revizuita și îmbogatita, Editura Medicala Amaltea 2023, ISBN: 978-973-162-240-8;

      2.    Smith M.A., Shimp L.A., Schrager S., Medicina de familie – Manual de tratament și profilaxie în ambulatoriu, ediţia a VI-a, Editura LANGE, tradus în Editura ALL, 2017;

     3.     Pleşca D.A. - Protocoale de diagnostic şi tratament în pediatrie, Editura Amaltea, 2025;

      4. Ordinul Ministerului Sănătății nr. 1503 din 10 noiembrie 2025 Ministerului Educației și cercetării nr. 6821 din 3 decembrie 2025 pentru aprobarea Metodologiei privind asigurarea asistenței medicale a antepreșcolarilor, preșcolarilor, elevilor din unitățile de învățământ preuniversitar și studenților din instituțiile de învățământ superior pentru menținerea stării de sănătate a colectivităților și pentru pentru promovarea unui stil de viață sănătos;

      5. Ordinul Ministerului Sănătăţii nr. 1456/2020 pentru aprobarea Normelor de igiena privind unitățile pentru ocrotirea, educarea și instruirea copiilor și tinerilor, cu modificările și completările ulterioare;

     6. Ordinul ministrului sănătății nr.1885/2021 cu modificarea anexei la Ordinul 1456/2020 pentru aprobarea Normelor de igiena din unitățile pentru ocrotirea, educarea și instruirea copiilor și tinerilor;

     7. Ordinul Ministerului Sănătăţii nr. 541/2025 pentru aprobarea Listei alimentelor nerecomandate preșcolarilor și școlarilor și a principiilor care stau la baza unei alimentații sănătoase pentru copii și adolescenți în unitățile de învățământ preuniversitar;

    8. Ordinul nr. 1226/2012 pentru aprobarea Normelor tehnice privind gestionarea deseurilor rezultate din activităţi medicale si a Metodologiei de culegere a datelor pentru baza naţională de date privind deşeurile rezultate din activităţi medicale;

    9. Ordinul ministrului sănătății nr. 1761/2021 pentru aprobarea Normelor tehnice privind curățarea, dezinfecția și sterilizarea în unitățile sanitare publice și private, evaluarea eficacității procedurilor de curățenie și dezinfecție efectuate în cadrul acestora, procedurile recomandate pentru dezinfecția mâinilor în funcție de nivelul de risc, precum și metodele de evaluare a derulării procesului de sterilizare și controlul eficienței acestuia, cu modificările și completările ulterioare;

8.2. Tematica:
1. Matei D. –Esentialul in Medicina de familie - editia a patra, revizuita și îmbogatita, Editura Medicala Amaltea 2023, ISBN: 978-973-162-240-8: 

      -  Atitudinea M.F în faţa unor simptome comune la adult și la copil: edemele,  cefaleea,  tusea, dispneea, durerea toracică, palpitaţiile, constipația, diareea, sângerarea vaginală anormală;
        - Primul ajutor prespitalicesc în principalele urgenţe medico-chirurgicale (reacția anafilactică, urgențe hipertensive, infarctul, astmul acut sever, convulsiile, colica apendiculară, colica renală, epistaxisul, înțepături, mușcături de insecte);

        - Afecţiuni respiratorii la adult şi copil (infecţiile acute ale căilor aeriene superioare, traheobronşita, pneumoniile, wheezingul recurent, astmul);

        - Afecţiuni cardiovasculare la adult şi copil (hipertensiunea arterială esențială și hipertensiunea arterială secundară, tulburările de ritm cardiac);

        -  Afecţiuni digestive la adult şi copil (tulburări funcţionale gastrointestinale, gastritele acute şi cronice, ulcerul gastro - duodenal, esofagita de reflux,  litiaza biliară);

        -  Afecţiuni renale la adult şi copil (infecţiile tractului urinar);

        -  Afecţiuni  metabolice la adult şi copil (diabetul zaharat, obezitatea, rahitismul);

        -  Afecţiuni hematologice (sindromul anemic);
        -  Afecţiuni endocrine (hipertiroidism, hipotiroidism);
        -  Afecţiuni neurologice (convulsiile ocazionale, epilepsia);
        -  Afecţiuni  psihice la adult şi copil ( depresia, nevroze,  dependența de substanțe);
        -  Dermatitele alergice, parazitoze cutanate, micoze cutanate,

        -  Afecţiuni oftalmologice (ochiul roşu,  traumatismele ochiului)

        -  Afecţiuni ginecologice (tulburările menstruale,)

        - Boli infecţioase la adult şi copil (rubeola, rujeola, varicela, parotidita epidemică, scarlatina, mononucleoza, tusea convulsivă, roseola infantum, boala obrajilor pălmuiți, boala mână-picior-gură, infecțiile cu virusul sincițial respirator, hepatitele virale, boala diareică acută, bolile infecţioase cu transmitere sexuală)
      2.    Smith M.A., Shimp L.A., Schrager S., Medicina de familie – Manual de tratament și profilaxie în ambulatoriu, ediţia a VI-a, Editura LANGE, tradus în Editura ALL, 2017:

              -  oboseala, ameţeala, adenopatia, durerile abdominale, tremurăturile, febra la copil, durerea articulara;
              - Afecţiuni  dermatologice la adult şi copil: celulita și alte infecții cutanate bacteriene (impetigo, foliculita, furunculul,), acneea vulgară, afectiunile părului și ale unghiilor ( onicomicoza, paronichia);
     3.     Pleşca D.A. - Protocoale de diagnostic şi tratament în pediatrie, Editura Amaltea, 2025;
              - Afecţiuni cardiovasculare la adult şi copil (hipertensiunea arterială esențială și hipertensiunea arterială secundară, tulburările de ritm cardiac);

              -  Afecţiuni digestive la adult şi copil (tulburări funcţionale gastrointestinale, gastritele acute şi cronice, ulcerul gastro - duodenal, esofagita de reflux,  litiaza biliară);

             - Afecţiuni  metabolice la adult şi copil (diabetul zaharat, obezitatea, rahitismul);
      4. Ordinul Ministerului Sănătății nr. 1503 din 10 noiembrie 2025 Ministerului Educației și cercetării nr. 6821 din 3 decembrie 2025 pentru aprobarea Metodologiei privind asigurarea asistenței medicale a antepreșcolarilor, preșcolarilor, elevilor din unitățile de învățământ preuniversitar și studenților din instituțiile de învățământ superior pentru menținerea stării de sănătate a colectivităților și pentru pentru promovarea unui stil de viață sănătos - integral;

      5. Ordinul Ministerului Sănătăţii nr. 1456/2020 pentru aprobarea Normelor de igiena privind unitățile pentru ocrotirea, educarea și instruirea copiilor și tinerilor, cu modificările și completările ulterioare – integral;

     6. Ordinul ministrului sănătății nr.1885/2021 cu modificarea anexei la Ordinul 1456/2020 pentru aprobarea Normelor de igiena din unitățile pentru ocrotirea, educarea și instruirea copiilor și tinerilor- integral;
     7. Ordinul Ministerului Sănătăţii nr. 541/2025 pentru aprobarea Listei alimentelor nerecomandate preșcolarilor și școlarilor și a principiilor care stau la baza unei alimentații sănătoase pentru copii și adolescenți în unitățile de învățământ preuniversitar- integral;

    8. Ordinul nr. 1226/2012 pentru aprobarea Normelor tehnice privind gestionarea deseurilor rezultate din activităţi medicale si a Metodologiei de culegere a datelor pentru baza naţională de date privind deşeurile rezultate din activităţi medicale- integral;

    9. Ordinul ministrului sănătății nr. 1761/2021 pentru aprobarea Normelor tehnice privind curățarea, dezinfecția și sterilizarea în unitățile sanitare publice și private, evaluarea eficacității procedurilor de curățenie și dezinfecție efectuate în cadrul acestora, procedurile recomandate pentru dezinfecția mâinilor în funcție de nivelul de risc, precum și metodele de evaluare a derulării procesului de sterilizare și controlul eficienței acestuia, cu modificările și completările ulterioare- integral;

Proba practică a concursului va consta dintr-un caz clinic ipotetic ales din tematica probei scrise.
Tematica și bibliografia se aplică și la proba practică.
9. Calendarul de desfășurare a concursului:
	06.10.2026-19.10.2026
	- perioada de depunere a dosarelor de concurs

	21.10.2026
	( afişare rezultate selecţie dosare

	22.10.2026
	( depunere contestaţie rezultate selecţie dosare

	23.10.2026
	( afişare rezultate contestaţii selecţie dosare

	05.11.2026
	( data desfăşurării probei scrise

	05.11.2026
	( afişare rezultate proba scrisă

	06.11.2026
	( depunere contestaţii proba scrisă

	09.11.2026
	( afişare rezultate contestaţii proba scrisă

	10.11.2026
	( data de desfăşurare a probei practice

	10.11.2026
	( afişare rezultate proba practică

	11.11.2026
	( depunere contestaţii proba practică

	12.11.2026
	( comunicare rezultate contestaţii proba practică

	12.11.2026
	( comunicare rezultate finale


Rezultatele, la fiecare probă, vor fi afișate la sediu (Str. Venus, FN, aleea dintre numerele 20-22) și pe pagina de internet www.dasmclujnapoca.ro, secțiunea Concursuri/Anunțuri.
              
   DIRECTOR  EXECUTIV,                    


     ȘEF SERVICIU R.U.S.,                     
                   
   EMILIA-ELENA BODOCHI                                                        FLAVIA-ORNELA LEHET                             
Publicat azi, 05.10.2026.
 ATRIBUȚIILE POSTULUI DE MEDIC SPECIALIST, SPECIALITATEA MEDICINĂ DE FAMILIE

1. Identificarea şi managementul riscurilor pentru sănătatea colectivităţii
  a) Semnalează în scris nevoile de amenajare şi dotare a cabinetelor medicale şcolare directorului unităţii de învăţământ şi/sau autorităţii locale, după caz, depunând referate de necesitate.
  b) Monitorizează respectarea condiţiilor de igienă din spaţiile de învăţământ, de cazare şi alimentaţie, din unităţile de învăţământ arondate şi face recomandări de remediere a neregulilor constatate.
  c) Instruieşte personalul administrativ şi auxiliar privind aplicarea şi respectarea normelor de igienă şi sănătate publică, în conformitate cu normele în vigoare.
  d) Supraveghează recoltarea de produse biologice pentru investigaţiile de laborator, în vederea depistării afecţiunilor infecto-contagioase la subiecţi şi contacţi, în condiţii epidemiologice bine stabilite, conform protocoalelor.
  e) Urmăreşte modul de respectare a normelor de igienă a procesului instructiv-educativ.
  f) Controlează, prin sondaj, igiena individuală a antepreşcolarilor, preşcolarilor şi şcolarilor.
2. Gestionarea circuitelor funcţionale
  a) Evaluează circuitele funcţionale şi prezintă în scris directorului unităţii de învăţământ măsurile pentru conformarea la standardele şi normele de igienă.
  b) Consiliază conducerea unităţii de învăţământ privind asigurarea şi respectarea condiţiilor igienico-sanitare în conformitate cu normele în vigoare.
  c) Monitorizează implementarea măsurilor propuse.
3. Monitorizează respectarea reglementărilor de sănătate publică şi supervizează corectarea abaterilor.
  a) Raportează Direcţiei de Sănătate Publică judeţene şi a municipiului Bucureşti, în conformitate cu legislaţia în vigoare, toate cazurile şi/sau focarele de boli transmisibile, efectuează ancheta epidemiologică în colectivitate sub îndrumarea medicilor epidemiologi din Direcţiile de Sănătate Publică judeţene şi a municipiului Bucureşti şi implementează măsurile necesare, stabilite conform metodologiilor elaborate de Institutul Naţional de Sănătate Publică.
4. Monitorizarea condiţiilor şi a modului de preparare şi servire a hranei
  a) Monitorizează, în colaborare cu asistentul medical, condiţiile de igienă din blocul alimentar, cantine şi sălile de masă special amenajate, igiena echipamentului precum şi starea de sănătate a personalului blocului alimentar şi aduce la cunoştinţa conducerii eventualele abateri constatate, în vederea instituirii imediate a măsurilor corective.
  b) Verifică meniurile care vor fi pregătite în săptămâna următoare în creşe, grădiniţe şi cantine şcolare, propune modificări în cazul meniurilor neconforme şi vizează meniurile care respectă legislaţia în vigoare.
  c) Supraveghează efectuarea anchetelor alimentare periodice în unităţile cu bloc alimentar propriu şi le vizează în vederea respectării unei alimentaţii sănătoase, făcând recomandările necesare de remediere a meniurilor în funcţie de rezultatele anchetelor alimentare.
5. Servicii de menţinere a stării de sănătate individuale şi colective
  5.1. Servicii curente: Întocmeşte referat de necesitate pentru aprovizionarea şi dotarea cabinetului medical, conform baremului de dotare, în colaborare cu medicul coordonator, care îl înaintează angajatorului.
  5.2. Imunizări:
  a) Verifică antecedentele vaccinale ale copiilor la înscrierea în colectivitate şi pe întreg parcursul procesului de învăţământ, informează şi îndrumă părinţii/aparţinătorii legali către medicul de familie pentru efectuarea vaccinărilor în cazul în care acestea nu au fost efectuate corespunzător vârstei, conform recomandărilor prevăzute în Calendarul de vaccinări, din cadrul Programului naţional de vaccinare derulat de Ministerul Sănătăţii.
  b) Eliberează, la cererea părinţilor sau a reprezentanţilor legali ai copiilor, fişa cu vaccinările efectuate în unitatea de învăţământ, în vederea transmiterii către medicul de familie a informaţiilor complete privind vaccinarea copiilor.
  c) Participă la realizarea de imunizări în situaţii epidemiologice speciale, stabilite prin ordin al ministrului sănătăţii.
  d) Organizează activitatea de vaccinare în situaţii epidemiologice speciale, respectând condiţiile de igienă şi de siguranţă.
  e) Colaborează cu direcţiile de sănătate publică judeţene şi a municipiului Bucureşti în vederea aprovizionării cu vaccinurile necesare în situaţii epidemiologice speciale.
  f) Se îngrijeşte de întocmirea corectă a evidenţelor necesare şi de raportarea activităţilor de imunizare realizate în situaţii epidemiologice speciale, conform normelor stabilite prin ordin al ministrului sănătăţii, cu respectarea prevederilor Legii 46/2003, legea drepturilor pacienţilor.
  g) Eliberează părinţilor sau reprezentanţilor legali ai copiilor adeverinţe de vaccinare în cazul efectuării vaccinărilor în situaţii epidemiologice speciale, în vederea transmiterii către medicul de familie.
  5.3. Triaj epidemiologic
  a) Iniţiază supravegherea epidemiologică a antepreşcolarilor, preşcolarilor şi elevilor din unităţile de învăţământ arondate.
  b) Depistează şi declară bolile infecto-contagioase, conform reglementărilor în vigoare, izolează suspecţii şi informează conducerea unităţii de învăţământ în vederea instituirii măsurilor antiepidemice.
  c) Participă la efectuarea de acţiuni de investigare epidemiologică a antepreşcolarilor, preşcolarilor, elevilor suspecţi sau contacţi din focarele de boli transmisibile, sub îndrumarea metodologică a medicilor epidemiologi.
  d) Recomandă/prescrie tratamentele chimioprofilactice în focarele de boli infecto-contagioase şi parazitare, la indicaţia scrisă a medicilor epidemiologi.
  e) Semnalează şi solicită atât conducerii unităţii de învăţământ, cât şi direcţiilor judeţene de sănătate publică şi a municipiului Bucureşti necesitatea întreprinderii de acţiuni de dezinfecţie-dezinsecţie şi deparazitare în cazul focarelor parazitare (pediculoză, scabie), virale sau microbiene (tuberculoză, infecţii streptococice, boli diareice acute etc.) din creşe, grădiniţe şi şcoli, conform normelor legale în vigoare.
  f) Iniţiază acţiuni de supraveghere epidemiologică a bolilor infecto-contagioase în sezonul epidemic.
  g) Iniţiază, coordonează şi efectuează împreună cu asistenţii medicali triajul epidemiologic, la intrarea şi revenirea în colectivitate după vacanţele şcolare sau ori de câte ori este nevoie.
6. Servicii de examinare a stării de sănătate a antepreşcolarilor, preşcolarilor, elevilor
  6.1. Evaluarea stării de sănătate
  a) Iniţiază şi participă la evaluarea stării de sănătate în unităţile de copii şi tineri arondate.
  b) În campaniile de vaccinare şcolare în situaţii epidemiologice speciale, examinează antepreşcolarii, preşcolarii, elevii care vor fi supuşi imunizărilor profilactice, pentru stabilirea eventualelor contraindicaţii, supraveghează efectuarea vaccinărilor şi apariţia reacţiilor adverse postimunizare (RAPI).
  c) Examinează, în cadrul examenului medical de bilanţ al stării de sănătate, antepreşcolarii, preşcolarii din creşe şi grădiniţe şi elevii din clasele I, a IV-a, a VIII-a, a XII-a/a XIII-a şi ultimul an al şcolilor profesionale, pentru aprecierea nivelului de dezvoltare fizică şi neuropsihică şi pentru depistarea precoce a unor eventuale afecţiuni.
  d) Selecţionează, din punct de vedere medical, elevii cu probleme de sănătate, în vederea îndrumării spre Comisiile de orientare şcolar-profesională, la terminarea învăţământului gimnazial şi liceal.
  e) Examinează preşcolarii şi elevii care vor participa la concursuri, olimpiade şcolare, în diferite tipuri de tabere, eliberând avizul epidemiologic, în care se va menţiona şi patologia cronică a copilului, conform fişei medicale.
  f) Examinează preşcolarii şi elevii care participă la concursuri/competiţii sportive şcolare cu caracter de masă, şi consemnează rezultatul, în conformitate cu starea de sănătate şi cu evidenţele medicale de la nivelul cabinetului medical şcolar.Avizul pentru competiţiile sportive de performanţă este eliberat de medicii specialişti de medicină sportivă.
  g) Ia în evidenţă specială şi consemnează în fişa medicală documentele medicale eliberate de medicul de specialitate pentru bursa medicală.
  h) Efectuează vizita medicală a elevilor care se înscriu în licee de specialitate şi şcoli profesionale/licee vocaţionale.
  i) Asigură asistenţă medicală pe perioada desfăşurării examenelor naţionale, examenelor de bacalaureat, atestatelor profesionale, concursurilor şi olimpiadelor şcolare, cu excepţia celor sportive, în timpul programului de lucru.
  j) În competiţiile şcolare sportive este necesară asigurarea de asistenţă medicală autorizată în acordarea primului ajutor calificat, conform legislaţiei în vigoare.
  6.2. Monitorizarea copiilor cu afecţiuni cronice
    Consemnează în registrul de evidenţă specială şi în fişa medicală documentele medicale eliberate de medicul de specialitate sau medicul de familie, în cazul antepreşcolarilor, preşcolarilor şi elevilor cu probleme de sănătate.
  6.3. Implementează, împreună cu direcţiile de sănătate publică judeţene şi a municipiului Bucureşti, programele naţionale de sănătate adresate copiilor şi tinerilor din şcolile/grădiniţele/creşele arondate
  6.4. Elaborarea raportărilor curente pentru sistemul informaţional din sănătate
    Completează împreună cu asistentele medicale din subordine raportările curente privind morbiditatea înregistrată şi activitatea cabinetelor medicale din creşe, grădiniţe şi şcoli, conform fişei lunare/anuale de raportare.
  6.5. Eliberarea documentelor medicale necesare
  Eliberează adeverinţe medicale la terminarea creşei, grădiniţei, şcolii generale, şcolii profesionale şi a liceului şi în cazul transferului la o altă unitate de învăţământ, conform modelului din Anexa 16.3.
7. Servicii de asigurare a stării de sănătate individuale
  7.1. Acordarea de îngrijiri pentru afecţiuni curente
  a) Acordă, la nevoie, primul ajutor prespitalicesc antepreşcolarilor, preşcolarilor şi elevilor din unităţile de învăţământ arondate, în limitele competenţelor profesionale şi dotărilor.
  b) Examinează, tratează şi supraveghează medical, antepreşcolarii, preşcolarii şi elevii cu afecţiuni acute, până la preluarea lor de către familie/reprezentantul legal/servicii de ambulanţă.
  c) Acordă consultaţii la cerere antepreşcolarilor, preşcolarilor şi elevilor din unităţile de învăţământ arondate şi eliberează bilete de trimitere şi reţete simple/gratuite.
  7.2. Acordarea de bilete de trimitere
    Eliberează, la nevoie, bilete de trimitere către medicul de altă specialitate antepreşcolarilor, preşcolarilor şi elevilor din unităţile de învăţământ arondate.
  7.3. Acordarea de scutiri medicale
  a) Eliberează pentru elevii cu probleme de sănătate scutiri temporare/parţiale de efort fizic şi de anumite condiţii de muncă, în cadrul instruirii practice în atelierele şcolare.
  b) Eliberează adeverinţe medicale pentru motivarea absenţelor de la cursuri pentru elevii bolnavi consultaţi în cabinetul medical şcolar şi pentru cei externaţi din spital, în baza biletului de externare.
  c) Eliberează scutiri medicale, anuale/temporare, parţiale sau totale, de la orele de educaţie fizică, în conformitate cu prevederile legale în vigoare.
  d) Înregistrează documentele medicale eliberate de alte unităţi sanitare pentru motivarea absenţelor şcolare.
8. Servicii de promovare a unui stil de viaţă sănătos
  a) Medicul, în colaborare cu directorul unităţii de învăţământ, iniţiază, coordonează şi efectuează activităţi de educaţie pentru sănătate în cel puţin următoarele domenii:
  (i) nutriţie sănătoasă şi prevenirea obezităţii sau altor boli legate de alimentaţie;
  (ii) activitate fizică;
  (iii) prevenirea fumatului, a consumului de alcool şi de droguri (inclusiv noile substanţe psihoactive);
  (iv) educaţia pentru viaţa de familie, inclusiv profilaxia infecţiilor cu transmitere sexuală (ITS);
  (v) acordarea primului ajutor;
  (vi) pregătirea pentru acţiune în caz de dezastre;
  (vii) instruirea grupelor "Sanitarii pricepuţi";
  (viii) orice alte teme privind stilul de viaţă sănătos;
  (ix) prevenirea bolilor transmisibile, inclusiv prin imunizare;
  (x) educaţie pentru sănătate emoţională.
  b) Iniţiază, coordonează şi participă, după caz, la lecţiile de educaţie pentru sănătate.
  c) Participă, după caz, la lectoratele cu părinţii, pe teme care vizează sănătatea copiilor.
  d) Ţine prelegeri, după caz, în consiliile profesorale, pe teme privind sănătatea copiilor.
  e) Organizează instruiri ale personalului didactic şi administrativ în probleme de sănătate a copiilor, după caz.
  f) Consiliază cadrele didactice în legătură cu principiile promovării sănătăţii şi ale educaţiei pentru sănătate, în rândul antepreşcolarilor, preşcolarilor şi elevilor.
  h) Participă la consiliile profesorale în care se discută şi se iau măsuri vizând aspectele sanitare din unitățile de învățământ 

PAGE  
3

